# Foreldremøte 8.trinn

Rektor og assisterende rektor presenterte følgende i plenum:

* Arbeid med, og oppfølging av, **læringsmiljø** og opplæringslovens §9A
* **Skoleskyss** organiseres av busselskapet, søknader om busskort sendes dit
* Alle elever skal bruke **innesko** på skolen, de oppbevares i den enkelte elevs **garderobeskap**, og elevene må selv ordne med lås til skapet
* Alle elever har hvert sitt **bokskap**, der skal bøkene oppbevares når de ikke er i bruk
* **All vurdering foregår underveis** (underveisvurdering) og kun standpunktkarakter er sluttvurdering, for de fleste fag gjelder det i 10.klasse, med unntak av mat og helse og eventuelt valgfag. Underveisvurdering omfatter
  + Jevnlige tilbakemeldinger fra faglærer om elevens kompetanse og karakterer i faget gjennom emneplaner (It’s learning)
  + Fagsamtaler med elever
  + Utviklingssamtaler
  + Varsling om manglende vurderingsgrunnlag
  + Varsling om fare for nedsatt karakter i orden og atferd
* **Grunnlaget for vurdering i orden er knyttet til**
  + Om eleven er forberedt til opplæringen
  + Hvordan elevens arbeidsvaner er
  + Hvordan elevens arbeidsinnsats er
  + Om eleven er presis
  + Om eleven følger opp arbeid som skal gjøres
  + Om eleven har med nødvendig læremiddel og utstyr
  + Ugyldig fravær
* **Grunnlaget for vurdering i atferd er knyttet til** 
  + Hvordan eleven oppfører seg overfor medelever, lærere og andre ansatte i og utenfor opplæringen
  + Om eleven viser hensyn til og respekt for andre
  + Om eleven tar hensyn til andre elever og viser dem respekt
  + Hvordan eleven oppfører seg mot andre i skolesamfunnet
  + Ugyldig fravær

I vurderingen skal det tas hensyn til hvilke forutsetninger eleven har

Virkemidler ved **brudd på ordensreglementet**:

* Muntlig korreksjon
* Anmerkning i It’s learning
* Telefon til foreldre
* Skriftlig til foreldre
* Bortvisning resten av dagen/hele dager
* Skriftlig varsel om nedsatt karakter
* Nedsatt karakter
* Bytte av skole

Se også Sør-Varanger kommunes ordensreglement

* **Kantina** selger mat og drikke hver dag før skolen starter (08.10), i første friminutt og i langfri (12.00-12.30), kantina aksepterer kun kontant betaling på dette tidspunktet
* Skolen tilbyr **leksehjelp** med voksen til stede tirsdag, onsdag og torsdag etter skoletid, fram til klokken 16.00, elevene anbefales å benytte seg av tilbudet. De kan få tilgang til pc og de løse oppgavene sammen med andre.
* Regler rundt **fravær**. Fra 8.trinn føres alt fravær på vitnemålet.
* FAUs råd i forbindelse med klasseturer. **Klassetur bør være:**
  + Inkluderende i planlegging og gjennomføringen
  + Husk at ikke alle har anledning til å delta på dugnader
  + Ikke alle har anledning til å betale egenandel
  + Legg nivået på turen sånn at alle vil /kan delta
  + Særinteresser bør unngås - som for eks.: ski, shopping, fotball osv.
  + Husk at ingen turer kan være for kort!
  + 17. mai pengene kan brukes til andre samlende og inkluderende ting / aktiviteter i løp av ungdomsskoleårene med fokus på relasjonsbygging og samhold.
  + Vær oppmerksom på at elever som faller utenfor i skolehverdagen også ofte er utenfor på en klassetur.

## Klassemøte 8c:

* Alle elevene jobber med 1-2 **læringspartnere** og sitter etter samme klassekart uansett klasserom.
* **A-planen** deles ut til elevene annenhver fredag (med mindre det oppstår noe spesielt) og legges ut i egen mappe på It’s learning under faget *8c Informasjon 2018-2019.* Sørg for at du som foresatt har tilgang til It’s learning og lær deg å bruke det. ‘
* Undervisningen foregår i henhold til **emneplaner** i alle fag, og emneplanen utgjør også grunnlaget for underveisvurderingen. Formell vurdering (karakterer) gjøres synlig i It’s learning.
* **Kommunikasjon foregår først og fremst på e-post** ([chhn@svk.no](mailto:chhn@svk.no)) **og via It’s learning**, for å sikre dokumentasjon og oversikt. Dersom noe haster, kan telefon benyttes, dette gjelder både anrop og tekstmeldinger.
* Forsamlingen valgte følgende **klassekontakter:**

**Trond Gaasland, tlf.: 94407777** Representant 8C i FAU

**Frank W. Hasselberg, tlf.: 99458170** vararepresentant